Δημήτριος Ζάννας

Ο Δημήτριος Κ. Ζάννας (10 Φεβρουαρίου 1920- 3 Οκτωβρίου 2013) ήταν Έλληνας νομικός, πρόεδρος του Ιδρύματος Μουσείου Μακεδονικού Αγώνα και υπηρεσιακός Δήμαρχος Θεσσαλονίκης το 1974.

 Βιογραφία 
Παππούς του ήταν ο Μακεδονομάχος Δημήτριος Ζάννας,  ο οποίος ήταν γιατρός. Η καταγωγή της οικογένειας ήταν από το Λιβάδι Ολύμπου. Ο ίδιος σπούδασε Νομικά.

Υπήρξε ένα από τα ιδρυτικά μέλη της Ελληνικής Ιστιοπλοϊκής Ομοσπονδίας και μέλος του πρώτου Δ.Σ. της, πρόεδρος της ΧΑΝΘ και πρόεδρος του Ναυτικού Ομίλου Θεσσαλονίκης, ενώ υπηρέτησε επίσης ως μέλος του Δ.Σ. του ΕΟΤ και της Αμερικανικής Γεωργικής Σχολής. 

Μετά την πτώση της χούντας διορίστηκε Δήμαρχος Θεσσαλονίκης και υπηρέτησε επί έναν μήνα, από τις 30 Αυγούστου 1974 ως τις 25 Σεπτεμβρίου της ίδιας χρονιάςΑπεβίωσε ο πρώην δήμαρχος Κ. Ζάννας , Τύπος Θεσσαλονίκης, 6-10-2013..

Τιμήθηκε με τον Χρυσό Σταυρό του Τάγματος του Φοίνικα για την κοινωνική προσφορά του και με τον  τίτλο του Δικαίου των Εθνών από το ίδρυμα Γιαντ Βασσέμ, για τη συμβολή του στη διάσωση Εβραίων στη διάρκεια της ναζιστικής κατοχής (βλ. Έλληνες Δίκαιοι των Εθνών)Πέθανε ο Δημήτρης Ζάννας, Τα Νέα, ηλεκτρονική έκδοση, 4-10-2013..

Μέχρι το τέλος της ζωής του ήταν επίτιμος πρόεδρος του Ιδρύματος του Μουσείου Μακεδονικού Αγώνα και από το 2002 επίτιμο μέλος της Ένωσης Συντακτών Ημερησίων Εφημερίδων Μακεδονίας-Θράκης (ΕΣΗΕΜΘ). Πέθανε σε ηλικία 93 ετών και κηδεύτηκε από το μητροπολιτικό ναό Γρηγορίου του Παλαμά στη Θεσσαλονίκη«Έφυγε» ο ευπατρίδης Δημήτριος Κ. Ζάννας, Ναυτεμπορική, ηλεκτρονική έκδοση,  4-10-2013..

 Παραπομπές 

Κατηγορία:Δήμαρχοι Θεσσαλονίκης
Κατηγορία:Έλληνες βραβευθέντες Δίκαιοι των Εθνών